
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 94 

14 Φεβρουάριου 1997 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση παρακαταθέσεως αποζημιώσεως για 
απαλλοτρίωση ακινήτων για κατασκευή δεξαμενής 
Δ, του έργου Αρδευτικά Έργα Κοινότητας Ζάκρου 
Ν. Λασιθίου. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκεται 
στον οικισμό Γίορταριά Πηλ'ιου (Ν. Μαγνησίας) και 
καθορισμός ειδικών όρων και περιορισμών δόμησης 

αυτού . 

Χαρακτηρισμός ως διατηρητέου κτιρίου που βρίσκεται 

εντός του ρυμοτομικού σχεδίου Αθηνών . 

Τροποποίηση στα 203 Ο.Τ. και περιοχής κ.χ. γειτονιάς 
4 συνοικίας “Α” σχεδίου Πόλης Χαλκίδας Ν. Εύ¬ 
βοιας .... 

Προσδιορισμός χρήσης τεμαχίου αγροκτήματος Πε¬ 
τροπηγής Ν. Καβάλας για επέκταση Νεκροτα¬ 
φείου . 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 28/16.1.97 0) 

Ανακοίνωση παρακαταθέσεως αποζημιώσεως για απαλ¬ 
λοτρίωση ακινήτων για κατασκευή δεξαμενής Δ) του 
έργου Αρδευτικά Έργα Κοινότητας Ζάκρου Ν. Λασι¬ 
θίου. 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΛΑΣΙΘΙΟΥ 
Σύμφωνα με τα άρθρα 7 και 8 του Ν.Δ. 797/1971 


«περί αναγκαστικών απαλλοτριώσεων», γνωστοποιούμε: 

α) Σε όσους έχουν ή διεκδικούν δικαιώματα κυριότητας 
σε ακίνητα που απαλλοτριώθηκαν αναγκαστικά με την 
635/13.5.1993 απόφαση του Νομάρχη Λασιθίου για την 
κατασκευή της δεξαμενής Δτ του έργου Αρδευτικά της 
Κοινότητας Ζάκρου Α' φάση. 

β) Τους ενυπόθηκους δανειστές και τους τρίτους διεκ¬ 
δικητές των ακινήτων αυτών, ότι η αποζημίωση της εδαφι¬ 
κής επιφάνειας και των επικειμένων της, όπως περιγρά- 
φονται στο σχετικό κτηματολογικό πίνακα, η οποία καθο¬ 
ρίσθηκε με την 360/1995 απόφαση του Μονομελούς 
Πρωτοδικείου Λασιθίου έχει παρακατατεθεί στο Γραφείο 
Παρακαταθηκών και Δανείων Σητείας. 

Σχετικά έχει εκδοθεί το 7697/27.12.96 γραμμάτιο συ- 
στάσεως παρακαταθήκης δρχ. δέκα έξη εκατομμύρια εν¬ 
νιακόσιες τριάντα πέντε χιλιάδες εκατόν είκοσι δρχ. 
(16.935.120). 

Η αποζημίωση θα αποδοθεί στα πρόσωπα που θα ανα- 
γνωρισθούν δικαιούχοι κατά τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Αγιος Νικόλαος, 15 Ιανουάριου 1997 

Ο Αναπληρωτής Περ/κού Δ/ντή 
ΓΙΩΡΓΟΣ ΠΟΤΑΜΙΑΝΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριβ. 948/198 ( 2 ) 

Χαρακτηρισμός ως διατηρητέου κτιρίου που βρίσκεται 
στον οικισμό Πορταριά Πηλϊου (Ν. Μαγνησίας) και κα¬ 
θορισμός ειδικών όρων και περιορισμών δόμησης αυ¬ 
τού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/85 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως 
αυτό προστέθηκε με το άρθρο 27 του Ν. 2081/1992 (Α' 
154). 

3. Η υπ’ αριθμ. 103326/1281/5.12.96 απόφαση «Με¬ 
ταβίβαση αρμοδιοτήτων του Υπουργού και Υφυπουργού 
Περιβάλλοντος Χωροταξίας και Δημοσίων Έργων στον 
Γενικό Γραμματέα και τους Προϊσταμένους των Γενικών 
Δ/ 

νσεων, Δ/νσεων και Τμημάτων του Υπουργείου Περιβάλ¬ 
λοντος Χωροταξίας και Δημοσίων Έργων πλήν Γενικής 
Γραμματείας Δημοσίων Έργων» (1126Β/16.12.96). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 12.9.1996 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το 88080/9102/96 έγγραφο της Δ/νσης Πολεοδομι- 
κού Σχεδιασμού και το γεγονός ότι μέχρι σήμερα δεν υπο¬ 
βλήθηκαν αντιρρήσεις των ενδιαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλεπαι δαπάνη σε βάρος του κρα¬ 
τικού προϋπολογισμού και του οκείου Ο.Τ.Α., αποφασί¬ 
ζουμε: 

1. Χαρακτηρίζεται ως διατηρητέο το κτίριο (“Αρχοντικό 
Σπυρίδη”) που βρίσκεται στον οικισμό Πορταριά Πηλϊου 
(Ν. Μαγνησίας), φερόμενο ως ιδιοκτησία Κέντρου Εκπαι- 
δεύσεως και Αποκαταστάσεως Τυφλών (ΚΕΑΤ), όπως το 
κτίριο φαίνεται με μαύρη διαγράμμιση στο σχετικό πρωτό¬ 
τυπο διάγραμμα σε κλίμακα 1:200 που θεωρήθηκε από 
τον Προστάμενο Δ/νσης Τοπογραφικών Εφαρμογών με 


την 248/1997 πράξη του και που αντίτυπό του σε φωτσ- 
σμίκρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο και οι 
εναρμονιζόμενες μ' αυτό μεταγενέστερες προσθήκες, όχι 
όμως και τα κάθε είδους καθ’ ύψος ή κατ’ επέκταση προ- 
σκτίσματα που αλλοιώνουν το αρχικό κτίριο. Ο Καθορι¬ 
σμός των προσκτισμάτων αυτών που επιβάλλεται να αφαι- 
ρεθούν ή να τροποποιηθούν σύμφωνα με τις μορφολογι- 
κές διατάξεις της παρούσας απόφασης γίνεται από την 
Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

3. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

Σε περίπτωση μορφολογικών αλλοιώσεων επιβάλλεται 
η επαναφορά των στοιχείων στην αρχική τους μορφή. 

4. Επιτρέπεται η επισκευή, η ενίσχυση του φέροντα ορ¬ 
γανισμού, ο εκσυγχρονισμός των εγκαταστάσεων, και γε¬ 
νικά κάθε επέμβαση στο εσωτερικό του κτιρίου για λόγους 
στατικούς και λειτουργικούς εφόσον δεν αλλοιώνεται ο 
αρχιτεκτονικός χαρακτήρας και οι βασικές αρχές του κτι¬ 
ρίου. 

5. Αίτηση για ανέγερση νέων χτισμάτων στο οικόπεδο 
του διατηρητέου κτρίου αποστέλλεται από την πολεοδο- 
μική υπηρεσία στο Τμήμα παραδοσιακών οικισμών του 
Υπουργείου Περιβάλλοντος, Χωροταξίας και Δημοσίων 
Έργων, με γνώμη της Επιτροπής Πολεοδομικού και Αρχι¬ 
τεκτονικού Ελέγχου (ΕΠΑΕ) για ειδική ρύθμιση σύμφωνα 
με τις διατάξεις της παρ. 2 του άρθρου 4 του Ν. 1577/85 
«ΓΟΚ», εφόσον δεν παραβλάπτεται το διατηρητέο κτίριο 
και ο χώρος που το περιβάλλει. 

6. Δεν επιτρέπεται η τοποθέτηση φωτεινών επιγραφών 
και διαφημίσεων στις όψεις και στη στέγη του κτιρίου ή 
των μελλοντικών κτισμάτων του ίδιου οικοπέδου. Επιτρέ¬ 
πεται η τοποθέτηση επιγραφής περιορισμένων διαστά¬ 
σεων που θα πληροφορεί για τυχόν χρήση των χώρων του 
κτιρίου στην αυλόθυρα του οικοπέδου. 

7. Για οποιαδήποτε επέμβαση στο εσωτερικό και εξω¬ 
τερικό του κτιρίου καθώς και για την τοποθέτηση επιγρα¬ 
φών, απαιτείται η έγκριση Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από την Δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 1997 

Με εντολή Υπουργού 
Ο Γενικός Γραμματέας 
ΔΗΜΗΤΡΗΣ ΣΑΡΑΦΟΓΛΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 943/193 (3) 

Χαρακτηρισμός ως διατηρητέου κτιρίου που βρίσκεται 
εντός του ρυμοτομικού σχεδίου Αθηνών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 {παρ. 1 και 2) του Ν. 
1772/1988 «Τροποποίηση διατάξεων του Ν. 1577/85 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως 
αυτό προστέθηκε με το άρθρο 27 του Ν. 2081/1992 (Α' 
154). 

3. Η υπ’ αριθμ. 103326/1281/5.12.96 απόφαση «Με¬ 
ταβίβαση αρμοδιοτήτων του Υπουργού και Υφυπουργού 
Περιβάλλοντος Χωροταξίας και Δημοσίων Έργων στον 
Γενικό Γραμματέα και τους Προϊσταμένους των Γενικών 
Δ/ 

νσεων, Δ/νσεων και Τμημάτων του Υπουργείου Περιβάλ¬ 
λοντος Χωροταξίας και Δημοσίων Έργων πλήν Γενικής 
Γραμματείας Δημοσίων Έργων» (1126Β/16.12.96). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 15.7.1996 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το 90142/9121/16.9.96 έγγραφο του Δήμου Αθη¬ 
ναίων και το γεγονός ότι δεν περιήλθαν στη Δ/νση Πολεο- 
δομικού Σχεδιασμού αντιρρήσεις των ενδιαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οκείου Ο.Τ.Α., αποφασί¬ 
ζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται επί της οδού Διοφάντους αρ. 11 του ρυμοτομικού σχε¬ 
δίου Αθηνών (περιοχή Παγκρατίου) φερόμενο ως ιδιοκτη¬ 
σία Κων/νου Αυγερόπουλου, όπως φαίνεται με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 
1:1 (XX) που θεωρήθηκε από τον Προστάμενο Δ/νσης Το¬ 


πογραφικών Εφαρμογών με την 943/1997 πράξη του και 
που αντίτυπό του σε φωτοσμίκρυνση δημοσιεύεται με την 
παρούσα απόφαση. 

Διατηρητέο χαρακτηρίζεται το αρχικό κτίριο και οι εναρ¬ 
μονιζόμενες μ’ αυτό μεταγενέστερες προσθήκες, όχι 
όμως και τα πόσης φύσεως προσκτίσματα που αλλοιώ¬ 
νουν το αρχικό κτίριο. Ο καθορισμός των προσκτισμάτων 
που αλλοιώνουν το αρχικό κτίριο πραγματοποιείται από 
την Επιτροπή Πολεοδομικού και Αρχιτεκτονικού Ελέγχου 
(ΕΠΑΕ), 

2. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου εφόσον δεν θίγονται τα διατηρητέα στοι¬ 
χεία του. 

4. Αίτηση για προσθήκη στο διατηρητέο κτίριο αποστέλ- 
λεται από την Πολεοδομική Υπηρεοία στην αρμόδια Υπη¬ 
ρεσία του Υπουργείου Περιβάλλοντος, Χωροταξίας και 
Δημοσίων Έργων, με γνώμη της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ) για ειδική ρύθμιση 
σύμφωνα με τις διατάξεις της παρ. 2 του άρθρου 4 του Ν. 
1577/85 «περί ΓΟΚ», εφόσον δεν παραβλάπτεται το δια¬ 
τηρητέο κτίριο και ο χώρος που το περιβάλλει. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

6. Γία οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου καθώς και για την τοποθέ¬ 
τηση επιγραφών, απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 1997 

Με εντολή Υπουργού 
Ο Γ ενικός Γ ραμματέας 
ΔΗΜΗΤΡΗΣ ΣΑΡΑΦΟΓΛΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 656/σχετ. 8706/93 (4) 

Τροποποίηση στα 203 Ο.Τ. και περιοχής κ.χ. γειτονιάς 4 

συνοικίας “Α” σχεδίου Πόλης Χαλκίδας Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Το από 22.9.1988 Π.Δ. της 13.10.1988 (ΦΕΚ 731 Δ') 
με το οποίο εγκρίθηκε η επέκταση της “Α" συνοικίας Χαλ¬ 
κίδας. 

2. Τον Ν. 1337/83 και ειδικώτερα των άρθρων 1,2 αυ¬ 
τού για καθορισμό ορίου πολεοδομικής ενότητας. 

3. Την 25.5.1987 (ΦΕΚ 137Δ’) απόφαση Υπουργού 
ΠΕ.ΧΩ.ΔΕ., για έγκριση του Γ.Π.Σ. Χαλκίδας. 

4. Την 11.502/30.11.92 εισήγηση του Τ.Π. και Π.Ε. 
προς το ΣΧΟΠ Ν. Εύβοιας. 

5. Το άρθρο 7 του Ν. 1337/83 για διαδικασία έγκρισης 
πολεοδομικής μελέτης. 

6. Την 88/1992 απόφαση του Δημοτικού Συμβουλίου 
Δήμου Χαλκιδέων. 

7. Την 15η γνωμοδότηση του 45ου/Πρακτικού της 17/ 
12-1992 του ΣΧΟΠ Εύβοιας. 

8. Τις διατάξεις του Α Ν. 314/68 (ΦΕΚ 27Α) όπως τρο¬ 


ποποιήθηκαν και συμπληρώθηκαν με το υπ’ αριθ. 
1018/71 Ν. Δ/γμα (ΦΕΚ 220Α) και με την παρ. 3 άρθρου 
34 του Ν. 1577/85 (ΦΕΚ 210Α). 

9. Τις διατάξεις του υπ’ αριθ. 183/1986 Π.Δ/τος (ΦΕΚ 
70Α). 

10. Το άρθρο 27 Ν. 2081/92 (ΦΕΚ 154Α710.9.92) που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις, αποφασίζουμε: 

Τροποποιούμε το σχέδιο Πόλης Χαλκίδας στα Ο.Τ. 203 
και περιοχής κ.χ. γειτονιάς 4 συνοικίας “Α" σχεδίου Πόλης 
Χαλκίδας, όπως φαίνεται στο τοπογραφικό κλ. 1:1.000 
που υπογράφει ο Προϊστάμενος Τ.Π. και Π.Ε. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού του 
Προϋπολογισμού του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύει από τη δημοσίευσή της. 

Χαλκίδα, 24 Ιανουάριου 1997 
Ο Νομάρχης 

ΑΘΑΝΑΣΙΟΣ ΜΠΟΥΡΑΝΤΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 12/12279 (5) 

Προσδιορισμός χρήσης τεμαχίου αγροκτήματος Πετροπη¬ 
γής Ν. Καβάλας για επέκταση Νεκροταφείου. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν. 1512/1985 «Περί τροποποιήσεως και συμπλη- 
ρώσεως πολεοδομ ικών διατάξεων και ειδικώτερα το άρ¬ 
θρο 3 αυτού περί καθορισμού χρήσεων παραχωρουμένων 
δημοσίων εκτάσεων. 

2 . Τη γνώμη της Δ/νσης Γεωργίας Καβάλας που διατυ¬ 
πώνεται στο υπ' αριθμ. πρωτ. 06/10948/19.11.96 έγ¬ 
γραφο και συνοδεύεται από τις γνώμες των: 

α) Κοινοτικού Συμβουλίου β) Δ/νσεως Δασών Καβάλας 
γ) Γραφείο Ε.Ο.Τ. Καβάλας δ) Εφορείας Προϊστ. και 
Κλασ. Αρχαιοτήτων. 

3. Την υπ' αριθμ. ταυτάριθμη γνωμάτευση του ΤΠ και 
ΠΕ Ν. Καβάλας. 


4. Την υπ' αριθμ. 83840/3591/12.12.1986 απόφ. 
Υπουρ. ΠΕΧΩΔΕ (ΦΕΚ1Δ75.1.87), αποφασίζουμε: 

1. Ότι το υπό στοιχεία 1009" τεμάχιο εκ του 1009ί κοι¬ 
νοχρήστου του αγροκτήματος Πετροπηγής, επιφάνειας 
6.226 τ.μ. που πρόκειται να παρσχωρηθεί στην Κοινότητα 
Πετροπηγής είναι κατάλληλο για την ίδρυση ο’ αυτό Νε¬ 
κροταφεία. 

Το ανωτέρω τεμάχιο φαίνεται στο συνημμένο και θεω¬ 
ρημένο από τον Πρ/νο της Δ/νσης Πολεοδομίας διά¬ 
γραμμα σε κλίμακα 1:5.000. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 15 Ιανουάριου 1997 
Ο Νομάρχης 

ΙΩΑΝΝΗΣ ΚΑΡΑΤΖΙΩΤΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







